A. D. T9090 v «e NE: VIII. 


URRENDA 


hRekolekeye kapłańskie 


odbeda sie w tym roku: 


W Nowym Saczu w klasztorze W. OO. Jezuitów od 5. lipea (wieczorem) do 
9. lipca (rano). 

W Tarnowie w Seminaryum duchownem od 21. września (wieczorem) do 
25. września (rano). 

Mający brać udział winni sie zgłosić pisemnie kilka dni weześniej do Rektoratu 
OO. Jezuitów w Nowym Sączu, wzglednie do Rektoratu Seminaryum duchownego 
w Tarnowie. 


AN PAROCHUS HABEAT IUS EXCLUSIVUM ADMITTENDI 
PUEROS AD PRIMAM COMMUNIONEM. 


Facti series. Praepositus generalis Scholarum Piarum a S. Sede declarari 
postulavit nihil obesse quominus proprii Religiosi possint in propriis ecclesiis vel 
sacellis solemniter pueros vel discipulos tam internos quam externos ad primam 
Communionem admittere. Nam, etiamsi a primordiis institutionis Ordinis ea fuisset 
constans praxis admittendi in propriis ecclesiis alumnos ad primam Communionem 
cum plausu proprii dioecesani et etiam parochi, nihilominus haud semel invenitur 
aliquis parochus vel etiam Episcopus, qui contradicat et adhuc prohibeat hanc solemni- 
tatem. In Hispaniis insuper habetur Rituale proprium a. S. C. Rituum approbatum 
ad ritum primae Communionis complendum ea solemnitate, aedificatione et spirituali 
fructu, quod iam traditionale habetur. Haec quaestio proposita fuit dirimenda cum 
Consultoris voto. 

Dubium. An et quomodo Clerici regulares Scholarum Piarum ius habeant 
admittendi ad primam Communionem alumnos tam iternos quam externos suarum 
scholarum, in casu. 

Resolutio. Emi Patres S. C. Episcoporum et Regularium in plenariis comitiis 
die 14. Martii 1908 responderunt: Affirmative 1). 


!) Nemo profecto in dubium vocare potest ius parochorum quoad primam Communionem suorum 
parochianorum; agitur enim de iure quod nititur gravi obligatione qua tenentur parochi curandi vitam 


—GONS- 


S. CONGREGACIO S. OFFICII. 


De usu inserendi numismata coronis B. M. V. loco granulorum maiorum. 


Beatissime Pater. 

P. Thomas Ioseph a divina Providentia, societatis divini Salvatoris, ad pedes 
S. V. provolutus, humillime exponit ut sequitur: 

Ab aliquo tempore invaluit usus inserendi coronis B. M. V. loco granulorum, 
quae Pater noster designant, parva numissmata B. M. V. Quaeritur a multis fidelibus, 
utrum hie usus obstet lucro indulgentiarum. et utrum retineri possit, an non? 


Et Deus etc. 
Die 13 Martii 1909. 


S. Congregatio S. Officii respondendum censuit, uihil esse imnovandaum. 


A. Can. GIAMBENE, Substitutus pro Indulgentiüis. 


aeternam fidelium ipsorum curae eommissorum non solum divini verbi praedicatione sed praeterea 
sacramentorum etiam administratione. Hinc Pius X. litteris ad Emum Urbis Vicarium datis die 
12. Jan. 1908 (Cfr. Acta S. Sedis, vol. 37, pag. 425) in memoriam revocat hane parochorum obliga- 
tionem atque Urbis parochis praescribit: „che in tutti gli anni ed in ogui parrocchia sia fissato... 
il tempo per la istruzione ed insieme il giorno solenne per la prima Communione, facendo precedere 
questo di da un esame, in cui i giovanetti dieno prova di essene convenientemente istruiti, e dalla 
preparazione di tre giorni sempre in parrocchia". Àt exinde argui nequit ius exclusivum parochorum 
admittendi pueros ad primam Communionem: nulla enim lex generalis Ecclesiae hoc ius illis contulit. 
Antiqui scriptores, quando loquantur de iuribus parochorum, inter haec nullimode recensent ius ad- 
ministrandi primam Communionem. Cfr. Reiffenstuel (Ius canonicum, lib. 8, tit. 29). Nonnisi circa 
medietatem saeculi elapsi loqui incoeptum est de hoc exclusivo iure parochorum uti habetur apud 
Bouix (De iure Regul, tom. 2, quaest. 12, pag. 210). Nune vero non desunt doctores docentes hoc 
esse ius privativum parochorum, e. gr. Berardi (Theol. part. seu de parocho, n. 758), et magis abso- 
lute Sebastianelli (Prael. iuris can., de personis, n. 277); sed generatim doctoris qui post medietatem 
Saeculi elapsi scripserunt vel nullimode loquuntur de hoc iure exclusivo parochorum vel hoc ius 
admittunt multis limitibus cireumseriptum. Sunt etiam doctores qui tradunt hoc ius exelusivum paro- 
chorum esse de iure particulari seu consuetudine vel statutis synodalibus in aliqua religione inductum: 
ita Brabaandére (Compendium iuris can., tom. 1, n. 471), Bargillat (Prael. iuris. can., n. 922), Wernz 
(Ius Decret, tom. 2, n. 830), Card. Gasparri (De SS. Eucharistia, n. 1073), Piat (Prael. iuris Regul., 
tom. 2, part. 5, cap. 2, quaest 8) et Bouix (loc. cit.) Caeterum Catechismus romanus tradit: „Qua vero 
aetate pueris sacra mysteria danda sint, nemo melius constituere potest quam pater et sacerdos cui 
illi confitentur peccata“, ubi nec mentio fit de parocho. Congruenter S. C. Concilii die 15. Martii 1851 
reformavit quemdam articulum Concilii provincialis Rothomagensis hoc modo: „Nemo ad sacramentum 
Eucharistiae prima vice suscipiendum admittitur, qui nondum huius sacramenti cognitionem et gustum 
habeat, iudicio praesertim parochi ae sacerdotis, cui peccata puer confitetur“. Idem habetur ex Con- 
cilio Latino Americano, quod n. 258 statuit: „Qua vero aetate pueris Sacra danda sint, nemo melius 
constituere potest quam pater et sacerdos cui confitetur peccata, ad illum enim pertinet explorare et 
a pueris percunctari an huius admirabilis sacramenti cognitionem aliquam acceperint“. Cfr. Bene- 
dietus XIV. (de Syn. dioec, lib. 7, cap. 11, n. 2), et supra citatae litterae Pii X. ad Emum Urbis 
Viearium. Hine infertur nedum non esse ius exclusivum parochorum admittendi pueros ad primam 
Communionem, verum etiam haud esse exclusivum parochorum ferre iudicium de idoneitate pueri 
ad suscipiendam primam Communionem. Nihilominus in praxi standum est locali consuetudini a legi- 
tima auetoritate approbatae, salvis tamen exemptionibus ac privilegiis quae S. Sedes concessit Ordi- 
nibus religiosis aliisque collegiis ad iuventutis institutionem destinatis, uti in casu de quo agitur. 


agre 


S. CONGREGATIO RITUUM. 


T 


Utrum usus celebrandi super altaribus, quorum mensa ex pluribus lapidibus coustat 
continuari possit. 


Rmus Dnus Franciscus Isola, Episcopus Concordien, in visitatione pastorali 
reperit quaedam altaria consecrata uti fixa, quorum mensa ex pluribus lapidibus 
simul iunctis constat, aliqua vero similia eum mensa item ex pluribus partibus com- 
posita, sed in cuius medio extat lapis quadratus in quo reconditae sunf sacrae reli- 
quiae, vulgo pietra sacra; alia demum consecrata uti fixa quorum mensa in medio 
nititur super basi ex muro, vel ex coctis lateribus quae in centro continent sacras 
reliquias, Quare idem Rmus Episcopus a Sacra Rituum Congregatione reverenter 
expostulavit : 

An continuari possit usus celebrandi. super dictis altaribus ? 

Et sacra Rituum Congregatio, ad relationem subscripti secretarii, exquisito 
Commissionis liturgicae suffragio, re sedulo perpensa ita rescribendum censuit. 

I. Quoad altaria priora pro gratia sanationis dummodo sepulchrum sit inte- 
grum ex lapide. 

II. Quoad altaria secundo loco descripta Orator acquieseat. 

III. Quoad postrema, infra tempus iudicio ipsius Episcopi determinandum eadem 
ad normam iuris redueantur, vel per parvum lapidem consecratum, vel (si nullum 
in ecclesia consecrata sit altare fixum), per totius mensae cum stipitibus consecra- 
tionem. Atque ita rescripsit, declaravit atque indulsit. 


Die 18 Novembris 1908. S. Card. CRETONI, praefectus. 
+ D. PANICI, Archiep. Laodicen., secretarius. 


II. 
DECRETUM 


. ss 


praepositum typicae editioni vaticanae Officii defunctorum cum cantu gregoriano. 


De mandato SSmi Dni nostri Pii Papae X. sacra Rituum Congregatio declarat 
ae statuit praesentem Officii defunctorum editionem vaticanam, quae cantum gre- 
gorianum exhibet, ab ipso SSmo Dno nostro feliciter restitutum, ut authenticam ac 
typicam habendam esse, atque ab omnibus Romanae Ecclesiae ritu utentibus in 
posterum observandam. Quaevis ideo eiusdem Officii nova editio, typis evulganda, 
huie adamussim conformis esse debet. Contrariis non obstantibus quibuscumque. 


Die 12 Maii 1909. Fr. S. Card. MARTINELLI, praefectus. 
t D. PANICI, Archiep. Laodicen., secretarius. 


— mbm 


gH 


S. CONGREGATIO DE SACRAMENTIS. 


Parmen. et aliarum. De facultate dispensandi ab impedimentis matrimonialibus 
imminente mortis periculo. 


Ante editum decretum Ne temere die II. mensis augusti anno MDCCCCVII. De 
sponsalibus et matrimonio, satis iam fuerat eorum necessitati provisum, qui miser- 
rime in econeubinatu viventes iidemque in gravissimo mortis periculo constituti, impe- 
dimento aliquo matrimonium dirimente prohiberentur, quominus rite nuptias inirent. 
Nam per litteras S. Officii datas die XX. mensis februarii anno MDOCCLXXXVIII, 
et per sequutam declarationem die IX. mensis Ianuarii anno MDCCCLXXXIX., 
facultas Ordinariis coneedebatur, quae parochis etiam subdelegari habitualiter posset, 
dispensandi in iis adiunctis ab impedimentis quoque publicis matrimonium ecclesia- 
stico iure dirimentibus, excepto sacro presbyteratus ordine et affinitate lineae rectae 
ex copula licita proveniente. 

Cum autem in art. VII. praefati decreti Ne temere sancitum fuerit, »imminente 
mortis perieulo, ubi parochus vel loei Ordinarius vel sacerdos ab alterutro delegatus 
haberi nequeat, ad consulendum conscientiae et (si casus ferat) legitimationi prolis, 
matrimonium contrahi valide et licite posse coram quolibet sacerdote et duobus 
testibus«; Ordinarius Parmensis ac plerique aliorum locorum Ordinarii a S. Congre- 
gatione de disciplina Sacramentorum postularunt, ut, etiam hoc in easu, animarum 
saluti econsuleretur, si forte dirimens aliquod impedimentum obstaret quominus ma- 
trimonium rite contraheretur. 

Re mature perpensa in Congregatione generali diei VII. mensis maii anno 
MDCCCCIX, et relatis omnibus SSmo D. N. Pio divina providentia Papae X, in 
audientia habita ab infrascripto eiusdem S. Congregationis a secretis die IX. mensis 
maii anno MDCCCCIX., Sanctitas Sua, benigne excipiens votum Emmorum Patrum, 
declarare dignata est ac decernere, quemlibet sacerdotem, qui ad normam art. VII. 
decreti Ne temere, imminente mortis periculo, ubi parochus vel loei Ordinarius vel 
sacerdos ab alterutro delegatus haberi nequeat, coram duobus testibus matrimonio 
adsistere valide ac licite potest, in iisdem rerum adiunctis dispensare quoque posse 
super impedimentis omnibus etiam publicis matrimonium iure ecclesiastico dirimen- 
tibus, exceptis sacro presbyteratus ordine et affinitate lineae rectae ex copula licita. 

Datum Romae ex aedibus eiusdem S. Congregationis, die XIV. mensis maii 
anno MDCCCCIX. 

D. Card. FERRATA, praefectus. Ph. GIUSTINT, «a secretis. 


Z KONSYSTORZA BISKUPIEGO. 


W Tarnowie, dnia 18. czerwca 1909. 


X. Władysław Chendyński * LEON 
Kanclerz BISKUP. 


Nakładem Kieru Dyecezalnego. Drukiem Zygmunta Jelenia w Tarnowie. 


